సినిమా పేరును ఇంటి పేరుగా మార్చుకోవడం అంత తేలికైన విషయం కాదు. ఆ సినిమా ఎంతో తీపి జ్ఞాపకాన్ని మిగిల్చితే తప్ప ఆ పని చేయలేరు. అలాంటి సూపర్ హిట్తోనే ‘దిల్’ చిత్రం నిర్మాతను ‘దిల్’ రాజును చేసింది. యువ హీరో నితిన్ కెరీర్లో గొప్ప చిత్రంగా మిగిలింది. ‘దిల్’ విడుదలైన దాదాపు 14 ఏళ్ల తర్వాత నితిన్, దిల్రాజు కలిసి చేస్తున్న చిత్రం ‘శ్రీనివాస కల్యాణం’. దీనికి సతీశ్ వేగేశ్న దర్శకుడు. ఈయన దర్శకత్వంలో దిల్రాజు నిర్మించిన ‘శతమానం భవతి’ జాతీయ అవార్డును అందుకున్న సంగతి తెలిసిందే. ప్రస్తుతం ప్రీ ప్రొడక్షన్లో ఉన్న ‘శ్రీనివాస కల్యాణం’ వచ్చే ఏడాది మార్చిలో సెట్స్ మీదకు వెళ్లనుంది. అన్నీ పనులను పూర్తిచేసి శ్రావణ మాసంలో విడుదల చేయడానికి సన్నాహాలు చేస్తున్నారు. శ్రీ వెంకటేశ్వర క్రియేషన్స్ పతాకంపై తెరకెక్కనున్న ఈ చిత్రానికి సంగీతం: మిక్కీ.జె.మేయర్, కెమెరా: సమీర్ రెడ్డి.
sinima paerunu inti paerugaa marchukovadam anta telikaina vishayam kaadu. aa sinima entho teepi ghnaapakaanni migilchithe tappa aa pani cheyaleru. alanti super hittone ‘dil’ chitram nirmaatanu ‘dil’ rajunu chesindi. yuva heero nitin kereerlo goppa chitramgaa migilindi. ‘dil’ vidudalaina daadaapu 14 ella tarvaata nitin, dilraju kalisi chestunna chitram ‘srinivasa kalyanam’. deeniki sateesh vegeshna darsakudu. eeyana darsakatvamlo dilraju nirminchina ‘satamaanam bhavati’ jaateeya avaardunu andukunna sangati telisinde. prastutam pree prodakshanlo unna ‘srinivasa kalyanam’ vache edaadi maarchilo sets meedaku vellanundi. annee panulanu poortichesi shraavana maasamlo vidudala cheyadaaniki sannaahaalu chestunnaru. shree venkateshwara criations pataakampai terakekkanunna ee chitraaniki sangeetam: mikki.je.meyar, kemera: samir reddi.